NBA 1959-60

H αγωνιστική περίοδος 1959-60 ήταν η 14η στην ιστορία του NBA. Στο πρωτάθλημα έλαβαν μέρος 8 ομάδες και έδωσαν 75 παιχνίδια η κάθε μία στα πλαίσια της κανονικής περιόδου. Ακολούθησαν τα πλέι-οφ, όπου οι Μπόστον Σέλτικς κέρδισαν τους Σαιντ Λούις Χοκς με 4-3 νίκες στους τελικούς και κατέκτησαν τον τίτλο. 

Αυτός ήταν ο δεύτερος από τους οκτώ συνεχόμενους και ο τρίτος συνολικά τίτλος στην ιστορία των Σέλτικς, οι οποίοι πήραν ρεβάνς από τους Χοκς για το χαμένο πρωτάθλημα του 1958. Οι Σέλτικς και οι Χοκς συναντήθηκαν σε τέσσερις από τους πέντε τελικούς το διάστημα 1957-1961, με τους Σέλτικς να κερδίζουν τους τρεις (1957, 1960, 1961) και τους Χοκς τον ένα (1958).

Αξιοσημείωτα γεγονότα 
 Ο αριθμός αγώνων των ομάδων αυξήθηκε από 72 σε 75.
 Ο Μπομπ Μπούζερ του πανεπιστημίου του Κάνσας Στέιτ επιλέχθηκε στο νούμερο 1 του Ντραφτ από τους Σινσινάτι Ρόγιαλς. Οι Ντιτρόιτ Πίστονς επέλεξαν τον Μπέιλι Χάουελ στο νούμερο 2.
 Στις 7 Νοεμβρίου 1959, στον αγώνα ανάμεσα στους Μπόστον Σέλτικς και τους Φιλαδέλφεια Ουόριορς, οι Μπιλ Ράσελ και Ουίλτ Τσάμπερλεϊν τέθηκαν αντιμέτωποι για πρώτη φορά στην καριέρα τους. Η αντιπαλότητά τους θα μονοπωλήσει το ενδιαφέρον για την επόμενη δεκαετία.
 Το All-Star Game της σεζόν έλαβε χώρα την Παρασκεύη 22 Ιανουαρίου 1960 στη Φιλαδέλφεια της Πενσυλβάνια, όπου η Ανατολή κέρδισε τη Δύση με 125-115. Ο Ουίλτ Τσάμπερλεϊν των Φιλαδέλφεια Ουόριορς έλαβε το βραβείο του πολυτιμότερου παίκτη.
 Σε μία ενδιαφέρουσα σύμπτωση στο πρόγραμμα των αγώνων, οι Φιλαδέλφεια Ουόριορς και Μινεάπολις Λέικερς έπαιξαν μια σειρά δύο παιχνιδιών στην Καλιφόρνια το διήμερο 31 Ιανουαρίου - 1 Φεβρουαρίου 1960, με το πρώτο παιχνίδι να παίζεται στο Σαν Φρανσίσκο (μελλοντική έδρα των Ουόριορς) και το δεύτερο στο Λος Άντζελες (μελλοντική έδρα των Λέικερς).
 Ο Ουίλτ Τσάμπερλεϊν έγινε ο πρώτος παίκτης στην ιστορία του NBA που κατέκτησε την ίδια σεζόν τα βραβεία του πολυτιμότερου παίκτη (MVP) και του ρούκι της χρονιάς. Αυτό συνέβη ξανά τη σεζόν 1968-69 με τον Ουές Άνσελντ. Όμως, ο Τσάμπερλεϊν είναι ο μόνος που την ίδια σεζόν αναδείχθηκε επίσης πρώτος σκόρερ, πρώτος ριμπάουντερ και πολυτιμότερος παίκτης στο All-Star Game.
 Κατά τη διάρκεια της σεζόν, ο Τσάμπερλεϊν πέτυχε και κάποια ακατάρριπτα ρεκόρ έως σήμερα που αφορούν επιδόσεις σε rookie χρονιές. Κατέχει τον υψηλότερο μέσο όρο πόντων με 37,6 ανά αγώνα, καθώς και τον υψηλότερο μέσο όρο στα ριμπάουντ με 26,96 ανά παιχνίδι.
 Οι Λέικερς αγωνίστηκαν για τελευταία σεζόν με έδρα τη Μινεάπολη της Μινεσότα. Την επόμενη σεζόν μετακόμισαν στο Λος Άντζελες της Καλιφόρνια και μετονομάστηκαν σε Λος Άντζελες Λέικερς. Το NBA επέστρεψε στη Μινεσότα το 1989 με τη δημιουργία των Μινεσότα Τίμπεργουλβς.

Κανονική περίοδος

Βαθμολογίες 

Δυτική κατηγορία

Ανατολική κατηγορία

Κορυφαίοι στατιστικών 

Σημ.: Μέχρι την αγωνιστική περίοδο 1969-70, οι κορυφαίοι σε πόντους, ριμπάουντ και ασίστ καθορίζονταν με βάση το σύνολο και όχι τον μέσο όρο.

Βραβεύσεις 
 Πολυτιμότερος παίκτης (MVP): Ουίλτ Τσάμπερλεϊν (Φιλαδέλφεια Ουόριορς)
 Rookie της χρονιάς: Ουίλτ Τσάμπερλεϊν (Φιλαδέλφεια Ουόριορς)

 Καλύτερη πεντάδα
 Ουίλτ Τσάμπερλεϊν (Φιλαδέλφεια Ουόριορς)
 Μπομπ Πέτιτ (Σαιντ Λούις Χοκς)
 Τζιν Σου (Ντιτρόιτ Πίστονς)
 Μπομπ Κούζι (Μπόστον Σέλτικς)
 Έλτζιν Μπέιλορ (Μινεάπολις Λέικερς)

 2η καλύτερη πεντάδα
 Ρίτσι Γκέριν (Νιου Γιορκ Νικς)
 Μπιλ Ράσελ (Μπόστον Σέλτικς)
 Ντολφ Σέις (Σίρακιουζ Νάσιοναλς)
 Μπιλ Σάρμαν (Μπόστον Σέλτικς)
 Τζακ Τουάιμαν (Σινσινάτι Ρόγιαλς)

Πλέι-οφ

Παραπομπές

Εξωτερικοί σύνδεσμοι 
Αγωνιστική περίοδος 1959-60 στο NBA.com
Περίληψη αγωνιστικής περιόδου 1959-60 στο Basketball-Reference.com